《途闻北警有怀岑方伯芸陔二首》
清代·李稷勋

河山更洒新亭泣，仗下直言今不闻。江表流离失王猛，槛前痛哭见朱云。

风高陇阪沙千尺，火照甘泉马万群。太傅威名昔横海，只今人忆谢家军。

作者简介：清四川秀山人，字姚琴。光绪二十四年进士。充会试同考官，颇得知名士。累官邮传部参议，总川汉路事。博学善古文，工诗。有《甓盦诗录》。